**Άσκηση μορφοποίησης γραμματοσειράς**

Άνοιξε το Word και γύρνα το πληκτρολόγιο στα Ελληνικά. Πληκτρολόγησε το παρακάτω κείμενο, χωρίς να ξεχάσεις τους τόνους, τα κεφαλαία και τα σημεία στίξης. Μετά κάνε τις μορφοποιήσεις που ζητά η άσκηση. (Δες εδώ πώς γίνεται η μορφοποίηση)

Όταν τελειώσεις, αποθήκευσε το αρχείο σου στην επιφάνεια εργασίας με όνομα «ημερολόγιο»

Αν κουραστείς, μπορείς να αποθηκεύσεις το αρχείο σου και να συνεχίσεις αργότερα. ([Δες εδώ πώς αποθηκεύουμε το αρχείο μας](http://eeeek.tri.sch.gr/wordpress/wp-content/uploads/2020/04/αποθήκευση-αρχείου.pdf)).

Κυριακή, 24 Οκτωβρίου

Αγαπητό μου ημερολόγιο,

**Σ**ήμερα βρέχει και δεν μπορώ να βγω να παίξω με τους φίλους μου. Όταν είμαι στο σπίτι παίζω συνήθως με την αδελφή μου, αλλά δεν είναι το ίδιο.

Οι καλύτεροί μου φίλοι είναι ο Σάκης και ο Θανάσης! Μ' αρέσει πολύ να βγαίνω να παίζω στο δρόμο μαζί τους, αλλά με το σχολείο και την τηλεόραση δε μου μένει καιρός. Κοίτα. Ο Σάκης βλέπει την Τρίτη τα «Παπουτσάκια» κι ο Θανάσης βλέπει την Τετάρτη τον «Άνθρωπο Κατσαρίδα».

Στις διακοπές, όμως, βγαίνω έξω κάθε μέρα! Γνωρίζω καινούριους φίλους και όλοι μαζί είμαστε μια αγαπημένη παρέα. Αλλά οι διακοπές είναι τόσο λίγες! Ξέρεις, αγαπητό μου ημερολόγιο, ότι έχουμε σχολείο διακόσιες είκοσι μία ημέρες το χρόνο;

1. Επέλεξε όλο το κείμενο και άλλαξε την γραμματοσειρά σε Comic Sans και το μέγεθος γραμματοσειράς σε 14.
2. Επέλεξε την πρώτη σειρά και κάνε τα γράμματα πλάγια και χρώμα γραμματοσειράς πορτοκαλί
3. Επέλεξε την δεύτερη σειρά και κάνε τα γράμματα έντονα και υπογραμμισμένα. Το χρώμα γραμμάτων να είναι πράσινο.
4. Επέλεξε την πρώτη παράγραφο και κάνε το χρώμα των γραμμάτων θαλασσί.
5. Επέλεξε την δεύτερη παράγραφο και κάνε το χρώμα των γραμμάτων ροζ.
6. Επέλεξε την πρώτη παράγραφο και κάνε το χρώμα των γραμμάτων μωβ.
7. Επέλεξε τις λέξεις «**Παπουτσάκια**» και «**Άνθρωπο Κατσαρίδα**» και κάνε τα γράμματα έντονα και πλάγια.
8. Αποθήκευσε το αρχείο σου στην επιφάνεια εργασίας με όνομα «ημερολόγιο»